OzLabs/hebrew-wiki-articles huggingface dataset:
קוברה כספית

קוברה כספית (שם מדעי: Naja oxiana) היא מין של נחש מהסוג קוברה ממשפחת הפתניים השוכנת במרכז אסיה מחופי הים הכספי ואיראן במערב עד לצפון פקיסטן והודו (בחבל קשמיר ובהימאצ'ל פרדש) במזרח. היא דומה מעט לקוברה ההודית (Naja naja) במראה, אך היא בהירה יותר ובעלת גומות כהות מתחת לגרון, החסרות אצל ההודית.

== מאפיינים ==
קוברה זו יכולה להגיע לאורך מטר עד 1.5 מטר, והיא בעלת קשקשים בעלי קצוות שחורים בולטים שצבעם כהה עד שחור, אך לא בכל גופה, והבטן ופלג הגוף התחתון צהוב או צבע בהיר. הראש רחב ומעוגל עם חריצים בולטים לעיניים. כמו שאר הקוברות היא בעלת מפרש צוואר גדול שצבעו צהוב-כהה לסירוגין. היא מנפחת את הצוואר כדי להרתיע את אויביה.

קוברה זו היא המערבית מכל הקוברות האסייתיות, והיא שוכנת בתחומי ערבה יבשה המכוסה בסלעים, עשבים מעטים או שיחיות, עד לגובה 3,000 מטר מפני הים. זוהי קוברה פעילת יום ברובה, אך לא רק, והיא מחפשת יונקים קטנים, עופות וזוחלים אחרים אותם היא הורגת בהכשה קטלנית.

הארס של קוברה זו קטלני ביותר ועל פי דו"ח מ-1992 היא נחשבת לקוברה הקטלנית מכולם. הארס מורכב מחלבונים נוירוטוקסינים והרעלת תאים וכן אנזימים הגורמים לפגיעה חמורה בתאים, בשל שחרור גבוה של פורין. הקוברה יכולה לגרום לכאבים ונפיחויות, שיתוק, פגיעה במערכת העצבים ולמוות מחוסר נשימה. מרבית הקורבנות מתים אם לא קיבלו בזמן נוגדן.

קוברה זו היא הנחש הקטלני ביותר במרכז אסיה ואיראן ואחראית לתמותה הגבוהה ביותר מבין הקוברות מהכשה - 70-75% מהמוכשים בממוצע מתים.

==קישורים חיצוניים==

==הערות שוליים==

קטגוריה:בעלי חיים שתוארו ב-1831
קטגוריה:טקסונים שתוארו בידי קארל אייכוואלד
קטגוריה:פתניים
קטגוריה:פקיסטן: זוחלים
קטגוריה:איראן: זוחלים
מוזיאון פטרהוף

מוזיאון פטרהוף (ברוסית: «Государственный музей-заповедник „Петергоф“») הוא מוזיאון בפטרהוף שבסנט פטרבורג, רוסיה, הנחשב למוזיאון הגדול ביותר מחוץ לסנקט פטרבורג מבחינת שטחו והוא כולל את הארמון הגדול ואת מתחם הארמונות והגנים.<ref>[http://www.museum.ru/M115 Государственный художественно-архитектурный дворцово-парковый музей-заповедник «Петергоф»]</ref>

המוזיאון נוצר בתחילה כארגון שנועד לנהל את מתחם הארמונות בפטרהוף, בהמשך צורפו אליו מתחמים נוספים, כולל סטרלנה וארמון קונסטנטין, המוזיאון באורניינבאום ובלומונוסוב.<ref>[http://www.fontanka.ru/2007/11/09/044/print.html Вадим Знаменов: В Ораниенбауме будет что посмотреть!]</ref> כיום זהו אחד מהאתרים המתויירים ביותר ברוסיה ומבקרים בו בממוצע 4.5 מיליון איש מדי שנה.
==היסטוריה==
המוזיאון נוסד ב-19 במאי 1918 .<ref>[http://www.museum.ru/N2066 Дата основания Государственного музея-заповедника «Петергоф»]</ref> מספטמבר 1941 ועד ינואר 1944 היה נתון לשליטת ורמאכט שכבשו במהלך המצור על לנינגרד. הארמונות הופצצו והובערו, הפסלים בגנים הושחתו, המזרקות נהרסו ותכולת הארמונות והמוזיאונים נבזזו.

לאחר שחרור השטח בידי הצבא האדום, משנת 1944 ועד ספטמבר 1947 נערכו עבודות שחזור שנמשכות כבר למעלה מחמישה עשורים. בשנת 1999 נחנך לציבור ארמון פיוטר הראשון בסטרלנה, לאחר שהצליחו לשחזרו.<ref>[http://crazy-2.narod.ru/strelna.htm Стрельна]</ref>

בשנת 2003 נפתח מחדש ארמון קונסטנטין, שזמן קצר לאחר מכן הועבר לניהול הסגל הנשיאותי של רוסיה על מנת לשמש כמעונו של נשיא רוסיה בעת ביקוריו באזור. בשנת 2007 מוזיאון אוראניינבאום נקלט מחדש לניהולו של מוזיאון פטרהוף. ב-12 ביוני 2008 המוזיאון נבחר כאחד משבעת פלאי רוסיה<ref></ref><ref></ref> ובנובמבר אותה שנה כל הארמונות והאובייקטים שבאחריות המוזיאון זכו לאבטחת חברת האבטחה "מגיסטרל".<ref>[http://www.fontanka.ru/2008/10/14/073/print.html «Магистраль» прошла через Петергоф и Ораниенбаум]</ref>

==הנהלה==
הנהלת המוזיאון נמצאת ברחוב רזבודנאיה בעיר פטרהוף, כאשר אוצרת המוזיאון היא ילנה קלניצקאיה. המוזיאון כפוף למשרד התרבות של רוסיה שאחראי להקצאת התקציבים למוזיאון.
== קישורים חיצוניים ==

* 

==הערות שוליים==

קטגוריה:סנקט פטרבורג: ארמונות
קטגוריה:סנקט פטרבורג: מוזיאונים
קוברה פיליפינית

קוברה פיליפינית המכונה גם קוברה צפון-פיליפינית (שם מדעי: Naja philippinensis) היא מין של קוברה יורקת ממשפחת הפתניים החיה רק באיי הפיליפינים. זוהי אחת מהארסיות שבקוברות.

== מאפיינים ==
קוברה זו מגיעה לאורך של 1.6 מטרים בממוצע אם כי כמה פרטים הגיעו לאורך שני מטרים. זוהי קוברה בעלת ראש רחב וקצר, נחיריים בולטים ועיניים גדולות ושחורות. צבעה בהיר יחסית עד חום בינוני. הצעירים בעלי גוונים כהים יותר.

הקוברה מצויה במדרונות ושטחי יערות לחים וכן בשדות חקלאיים, ג'ונגלים ובקרבת מגורי האדם והיא מחבבת במיוחד מקווי מים כמו בריכות, שלוליות וכדומה. תפוצתה בשטחי צפון הפיליפינים בלוזון, מינדורו, קאטאנדואנס, מאסבאטה ובכמה אייים קטנים יותר. דיווחים על הימצאותה בפלאוואן התבררו כשגויים. בפיליפינים ישנו מין נוסף של קוברה בפיליפינים - קוברה דרום פיליפינית (Naja samarensis).

הקוברה ניזונה בעיקר מעכברים ושאר יונקים קטנים, מצפרדעים, לטאות ומנחשים אחרים, אותם היא הורגת בארס חזק. היא אוכלת כמעט כל טרף אפשרי, כולל נחשים ארוכים כמותה. הטורפים שלה הם אנשים, עופות דורסים, נמיות ורב-פתן מלכותי, הגדול בפתניים. לעיתים היא גם נפגעת מחולדות המגיבות על ההכשה בנשיכות לעבר הראש והעיניים, אך הדבר לא קטלני עבור הקוברה.

הקוברה ארסית מאוד ובעלת נוירוטוקסין חזק הגורם לשיתוק של איברי הנשימה ושל שאר הגוף במהירות. תסמיני ההכשה כוללים בחילות והקאות, כאבים ונפיחויות, כאבי ראש, סחרחורת ובעיות נשימה שיכולות להסתיים בדום לב או במוות בקלות. עם זאת ישנו נוגדן היכול להציל את המוכשים אם הם מקבלים בזמן. לפי מדד ה-LD50 הארס של קוברה זו הוא החזק ביותר מבין הקוברות, למעט המין קוברה כספית. ערך זה הוא 0.20 מ"ג/ק"ג או 90–100 מ"ג ארס בהכשה.

בנוסף על ארס זה הקוברה יכולה לירוק את הארס למרחק שלושה מטרים לעבר עיניו של הקורבן ולעוור אותו, אם כי לא להרוג.

==קישורים חיצוניים==

==הערות שוליים==

קטגוריה:בעלי חיים שתוארו ב-1922
קטגוריה:טקסונים שתוארו בידי אדוארד הריסון טיילור
קטגוריה:פתניים
קטגוריה:הפיליפינים: מינים אנדמיים
קטגוריה:הפיליפינים: זוחלים
איי כריסטיאניה (יוון)

תצלום אוויר של הארכיפלג]]
איי כריסטיאניה או איי כריסטיאנה (מיוונית: Χριστιανά Θήρας) היא קבוצת איים בה שלושה איים וולקניים באיים קיקליאדים שביוון. 

== גאוגרפיה ==
האיים ממוקמים 16 קילומטרים דרומית - מערבית לקבוצת איי סנטוריני והם נחשבים חלק מהארכיפלג של סנטוריני. 

קבוצת האיים מורכבת מהאיים כריסטיאני (Χριστιανή, הגדול שבהם), אשטי (Εσχάτη) ואסקניה (Ασκανιά). שטח האי כריסטיאני הוא כ- 2.35 קמ"ר.

== היסטוריה ==
באי כריסטיאני ישנם שרידים של התיישבות אנושית מהתקופה הנאוליתית. איי כריסטינה אינם מיושבים מאז שנות התשעים של המאה התשע עשרה. תושבי האיים עסקו בחקלאות לפני עזיבת האיים. באיים נותרו שרידים של הכפרים, הדרכים ששימשו את התושבים, ואף כנסייה אחת. כמו כן באיים שרידי יישובים מימי הביניים.

באמצע שנות השבעים, האי הגדול ביותר, כריסטיאני, נחשב על ידי נאט"ו כאתר מתאים לבסיס צבאי שנועד להכיל סילו לטילים, אך זה מעולם לא נבנה. 

כיום האיים הם בבעלות פרטית והגישה הציבורית אליהם מוגבלת.

== לקריאה נוספת ==
<div class="mw-content-ltr">• Walter L. Friedrich, [https://books.google.co.il/books?id=Y1SoDwAAQBAJ&pg=PA14&lpg=PA14&dq=%22Christiana+Islands%22+greece&source=bl&ots=zUeolWjDsk&sig=ACfU3U2_frEsLQEyTtq38xybqiiUAyakYg&hl=en&sa=X&ved=2ahUKEwiFoM7Ki5LlAhUNGuwKHSzbBNAQ6AEwEXoECAoQAQ#v=onepage&q=%22Christiana%20Islands%22%20greece&f=false Santorini: Volcano, Natural History, Mythology], P 14</div>

== קישורים חיצוניים ==

* [http://www.decadevolcano.net/santorini/santorini_geology_geography.htm גאוגרפיה של ארכיפלג סנטוריני]
* [https://www.aerialphotosearch.com/info/aerial-photos/christiana-islands-santorini-greece-archipelago-uninhabited-greek-islands-christiana-greek-consist-three-small-islands-several-rocks-southern-aegean-sea-administratively-christiana-islands-belong-municipality-thira-which-called-most-santorini-region-south-aegean-252512.html תצלום אוויר של הארכיפלג]

== הערות שוליים ==

כריסטיאניה
כריסטיאניה
קנית ביצות

Acrocephalus palustris
Cuculus canorus canorus + Acrocephalus palustris
קנית ביצות או קנית חורף (מכונה גם זְמִיר בִּצּוֹת; שם מדעי: Acrocephalus palustris) היא מין ציפור מהסוג קנית שבמשפחת הסבכיים.

== גודל ומשקל ==
אורכה 12.4-14 סנטימטרים אורך כנפה 6.4-6.9 ס"מ ומשקלה 8–11 גרמים.

== תפוצה ==
תפוצה אירופית בעיקרה, הציפור חיה בשיחי ביצה ובין שיחי יער-גדות. חורפת במזרח אפריקה מדרום לסהרה ועד לארץ הכף. בארץ ישראל היא חולפת נדירה למדי באביב ושכיחה מעט יותר בקיץ.

==קישורים חיצוניים==

==הערות שוליים==

קטגוריה:טקסונים שתוארו בידי יוהאן מתאוס בכשטיין
קטגוריה:קניתיים
קטגוריה:ארץ ישראל: ציפורי שיר
קטגוריה:מקדוניה הצפונית: עופות
קטגוריה:בעלי חיים שתוארו ב-1798
יחסי יפן–מדגסקר

יחסי יפן–מדגסקר הם היחסים הבילטרליים שבין יפן לבין רפובליקת מדגסקר. שתי המדינות מקיימות יחסים דיפלומטיים מאז 5 ביולי 1960, עת הכירה יפן בעצמאות מדגסקר.

== סחר ==
בשנת 2018 הסתכם ייצוא הסחורות ליפן בשווי 26.9 מיליארד ין, ובהן ניקל, קובלט, מזון ימי וביגוד, ושווי הסחורות שיובאו מיפן למדגסקר עמד על 1.7 מיליארד עיקרן מכוניות, ציוד רפואי וצמיגים.

== נציגויות ==
יפן מחזיקה בשגרירות באנטננריבו, בירת מדגסקר, ואילו למדגסקר שגרירות בטוקיו, בירת יפן.

== קישורים חיצוניים ==

*[https://www.mofa.go.jp/region/africa/madagascar/data.html Japan-Madagascar Relations (Basic Data)], משרד החוץ של יפן
*[https://www.embassypages.com/missions/embassy21305/ EMBASSY OF MADAGASCAR IN TOKYO, JAPAN], EMBASSYPAGES
*[https://www.embassypages.com/missions/embassy21273/ EMBASSY OF JAPAN IN ANTANANARIVO, MADAGASCAR], EMBASSYPAGES
איי טטראד

איי טטראד (באנגלית: Tetrad Islands מילולית: איי הרביעייה) היא קבוצת איים קטנים השוכנים דרומית-מזרחית לנקודת בורג' שבנמל מיקלסן, באי טריניטי בארכיפלג פאלמר, שבאנטארקטיקה. 

== היסטוריה ==
=== גילוי האיים ===
האיים מופיעים לראשונה במפה של ממשלת ארגנטינה משנת 1952.

=== מקור השם ===
שמם של האיים ניתן להם בשנת 1960 על ידי הוועדה המייעצת לשמות אנטארקטיים של בריטניה.

השם מתאר את הקבוצה - יש בה ארבע איים.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:15159 איי טטראד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14576&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR איי טטראד] באתר הגאזט האנטארקטי המשווה SCAR של ממשלת אוסטרליה
* [https://www.yr.no/place/Antarctica/Other/Tetrad_Islands/ תחזית מזג אוויר עדכנית עבור איי טטראד]
** [https://www.yr.no/place/Antarctica/Other/Tetrad_Islands/statistics.html סטטיסטיקות מזג אוויר עבור איי טטראד]

== הערות שוליים ==

קטגוריה:ארכיפלג פאלמר: איים
בני מיטיב

בני (בן-ציון) מיטיב (מוטילוב) (1926 – 2005) היה ממייסדי קיבוץ נירים, סופר וקצין בצה"ל בדרגת אלוף-משנה, כיהן כמושל הצבאי באזור עזה.

==ביוגרפיה==
נולד בחיפה בשנת 1926, בתיכון למד בבית הספר הריאלי. היה חבר גרעין ניר של תנועת השומר הצעיר שעבר הכשרה בתל עמל. הגרעין התארגן ביולי 1946 בראשון לציון ושלח את ראשוני חבריו לגבולות. לאחר שהות של מספר חדשים במצפה גבולות יצאו חברי נירים ב-6 באוקטובר 1946 במסגרת עליית 11 הנקודות לנגב הצפוני והתיישבו על 1600 דונם במקומו הראשון של הקיבוץ, שנקרא דנגור. הוא שימש בתפקיד שומר השדות של הקיבוץ, ניהל קשרים עם הבדווים בסביבה שקיבלו את מיטיב וחבריו בלבביות, למד את שפתם ומנהגיהם, יצר קשרי ידידות ונקרא בפיהם "חוואג'ה בוני".

במלחמת העצמאות שירת כקצין מודיעין בגדוד השמיני - "הנגב הדרומי" של הפלמ"ח והשתתף בהגנת קו המים לנגב ובאבטחת יישובים. קשריו של בני עם ערביי הסביבה סיפקו מודיעין קרבי חשוב באותם ימים. ב-15 מאי 1948 השתתף בקרב נירים, בו נהרס הקיבוץ באש הצבא המצרי שהתקדם צפונה, אך מגניו נאחזו בו והמקום לא נכבש.

בשנים 1953–1956 שירת כשליח עליית הנוער בצרפת. עם פרוץ מלחמת סיני נקרא לשמש כמושל רפיח לאחר שנכבשה על ידי צה"ל ופרצו בה מהומות. היכרותו עם הבדווים עזרה לו להרגיע את הרוחות, שאף ערכו לו חפלה עם הולדת בנו.

ב-1961, לאחר טביעת הספינה אגוז שהבריחה יהודים ממרוקו, נשלח מיטיב על ידי המוסד, במסגרת מבצע יכין, לטפל בהברחתם של היהודים דרך מרוקו הספרדית לגיברלטר. בפברואר 1967 יצא לשליחות סודית מטעם המוסד לסייע לכוחות הכורדים בהנהגת מוסטפא ברזאני, שלחמו בעיראק למען עצמאותם.

לאחר מלחמת ששת הימים שוב שירת ברצועת עזה כמושל חאן יונס ורפיח, ואחר כך גם עזה.

==ספריו==
* הזורעים במדבר : בשלושה פרקים : התנחלות בנגב, מאורעות ומלחמה, פרק קדש, הוצאת ספריית פועלים, 1963
* בצל צאלים; סיפורים, הוצאת ב. צ'ריקובר, 1969
* הטירה שבדרך, הוצאת עם עובד, 1980
* סיפורו של גבול, משרד הביטחון, 1986

==קישורים חיצוניים==
* 
* 
* בני מיטיב, [http://beduin.snunit.org.il/arti/0823.html יחסי קיבוץ נירים והבדואים 1946–1948, פברואר 1977]
* 

==הערות שוליים==

קטגוריה:אנשי קהילת המודיעין הישראלית
קטגוריה:לוחמי הפלמ"ח
קטגוריה:מודיעין במלחמת העצמאות
קטגוריה:מושלים צבאיים ישראלים
קטגוריה:אלופי-משנה בצה"ל
קטגוריה:ישראלים שנולדו ב-1926
קטגוריה:ישראלים שנפטרו ב-2005
רובין קוך

רובין קוך (בגרמנית: Robin Koch; נולד ב-17 ביולי 1996 בקייזרסלאוטרן שבגרמניה) הוא כדורגלן גרמני, המשחק בעמדות הבלם והקשר האחורי באיינטרכט פרנקפורט מהבונדסליגה בהשאלה מלידס יונייטד, ובנבחרת גרמניה.

רובין קוך הוא בנו של כדורגלן העבר הארי קוך.

==קריירת מועדונים==
קוך שיחק כנער באיינטרכט טריר, ושם גם החל את קריירת הבוגרים בשנת 2014. בשנת 2015 עבר קוך לקייזרסלאוטרן, שם שיחק בילדותו. בעונת 2015/16 שיחק קוך בקבוצת המילואים של קייזרסלאוטרן, ובעונת 2016/17 השתלב בקבוצה הבכירה של קייזרסלאוטרן, ששיחקה אז בבונדסליגה השנייה. קוך ערך 24 הופעות בעונה זו והציג יכולת טובה, כשקבוצתו ספגה 33 שערי ליגה בלבד, אך עם זאת, סיימה את העונה רק במקום ה-14.

בתחילת עונת 2017/18 ערך קוך שלוש הופעות במדי קייזרסלאוטרן, אך לקראת תום חלון ההעברות חתם בפרייבורג מהבונדסליגה. בעונת הבכורה שלו בקבוצה, קוך ערך 26 הופעות והבקיע שני שערים, וסיים עם קבוצתו במקום ה-15 בבונדסליגה. בעונת 2018/19 סיימו קוך ופרייבורג במקום ה-13, כשקוך מציג יכולת גבוהה, ומשתף פעולה בהגנה עם מנואל גולדה, דומיניק היינץ וכריסטיאן גונטר. בעונת 2019/20 היה קוך חלק מרכזי בעונה טובה של פרייבורג, בה סיימה הקבוצה במקום השמיני בבונדסליגה.

ב-29 באוגוסט 2020 חתם קוך על חוזה לארבע שנים בלידס יונייטד, עבור דמי העברה הנאמדים בכ-13 מיליון ליש"ט, וערך את הבכורה שלו במדי הקבוצה ב-12 בספטמבר, במשחק הפתיחה של עונת 2020/2021, שהסתיים בהפסד 3–4 לליברפול. קוך נפצע בברכו ב-5 בדצמבר, במשחק בו הפסידה לידס 1–3 לצ'לסי, ועבר ניתוח ושיקום שהשביתו אותו למשך שלושה חודשים. ב-19 במרץ 2021 שב קוך לסגל הקבוצה, ושותף בשניות האחרונות במשחק בו ניצחה לידס 1–2 את פולהאם.

קוך ערך את הופעת הבכורה שלו לעונת 2022/2023 ב-6 באוגוסט 2022, במשחק הראשון של העונה, בו ניצחה לידס את וולברהמפטון וונדררס בתוצאה 1–2.

ב-6 ביולי 2023 הושאל לאיינטרכט פרנקפורט לעונת 2023/2024.

==קריירה בינלאומית==
קוך ערך חמש הופעות במדי נבחרת גרמניה בכדורגל עד גיל 21, והשתתף עמה בטורניר אליפות אירופה בכדורגל עד גיל 21 - 2019, שם הפסידה גרמניה לספרד בגמר. קוך שימש בעיקר מחליף בטורניר זה.

ב-9 באוקטובר 2019 ערך קוך את הופעת הבכורה שלו במדי נבחרת גרמניה הבכירה, כששיחק 90 דקות בתיקו 2-2 מול ארגנטינה במשחק ידידות שנערך בזיגנל אידונה פארק שבדורטמונד. קוך זומן לסגל הגרמני ליורו 2020, בו הודחה גרמניה בשמינית הגמר על ידי אנגליה, אך לא שותף כלל.

== קישורים חיצוניים ==

== הערות שוליים ==

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני איינטרכט טריר
קטגוריה:כדורגלני פ.צ. קייזרסלאוטרן
קטגוריה:כדורגלני פרייבורג
קטגוריה:כדורגלני לידס יונייטד
קטגוריה:כדורגלני איינטרכט פרנקפורט
קטגוריה:כדורגלני נבחרת גרמניה
קטגוריה:כדורגלני יורו 2020
קטגוריה:כדורגלני יורו 2024
קטגוריה:גרמנים שנולדו ב-1996
כרמל (רובה)

כרמל (באנגלית: IWI Carmel) הוא רובה סער ישראלי תוצרת תעשיות נשק לישראל. הרובה הוא בתצורה סטנדרטית (בדומה לגליל ACE שמשווק מחוץ לישראל, ובניגוד לתבור לסוגיו שהוא בתצורת בולפאפ) ולטענת היצרנים, הרובה מתאים "לפעולות של יחידות לחימה קטנות במגוון סביבות ועבור סבבי לחימה ארוכים".

הנשק הוצג לראשונה בתערוכת הנשק "LAAD Defence & Security 2019" שהתקיימה באפריל 2019 בריו דה ז'ניירו שבברזיל, ובין התכונות שהוצגו באותה עת היו:
* גוף המורכב משילוב של פולימרים חזקים ומאלומיניום, שלטענת היצרנים מדובר ב"אלומיניום תעופתי" (אלומיניום שעומד בסטנדרטים הגבוהים של תעשיית התעופה).
* אפשרות להתאמת הנשק גם ליורה ימני וגם ליורה שמאלי.
* אפשרות להחלפת קנה בקלות יחסית (בדומה לאפשרות שקיימת ברובים כמו שטייר AUG).
* אפשרות להרכבת מסילות פיקטיני נוספות על הנשק לצד המסילה העליונה הקיימת.

קת הנשק ניתנת לכוונון, דבר שמעניק אפשרות להאריך או לקצר את אורך הנשק בהתאם למצב. כמו כן אפשר לקפל אותה, או להסיר אותה כדי לקצר עוד יותר את אורך הנשק. על המסילה העליונה ניתן להתקין מגוון של כוונות ואמצעי עזר, וניתן גם להתאים לרובה מטול רימונים 40 מ"מ סטנדרטי.

הרובה נכנס באותה השנה לתקופת ניסויים בחלק מיחידות השדה של צה"ל. בתום תקופת הניסיון, באוקטובר 2019 הוכרז כי הכרמל ייכנס כפיילוט רחב יותר למספר יחידות מצומצם וביניהם חלק מיחידות חטיבת הקומנדו ויחידות מודיעין מטרות (יחמ"מ) באימונים ובמילואים. עם זאת לא ידוע האם הרובה אכן מיועד להיכנס כרובה שירות כללי ביחידות השדה בצה"ל או שהוא מיועד לשיווק חיצוני (בדומה לגליל AR), שכן נשק אחר של IWI, המיקרו-תבור דור ג' (תבור X-95 פלאט-טופ), החל להיכנס כבר בשנה החולפת לחטיבות החי"ר.

==קישורים חיצוניים==
*
* [https://modernfirearms.net/en/assault-rifles/israel-assault-rifles/iwi-carmel-2/ מידע על רובה הכרמל] מאתר Modern Firearms (world.guns.ru לשעבר)
* [https://www.israeldefense.co.il/he/node/38053 חשיפת הרובה] באתר Israel Defense
* [https://www.fresh.co.il/vBulletin/showthread.php?t=605985 דיון על הרובה] בפורום "צבא וביטחון" באתר פרש

==הערות שוליים==

קטגוריה:רובי סער ישראליים
קטגוריה:תעשיות נשק לישראל
ריצ'רד לואיס

ריצ'רד פיליפ לואיס (באנגלית: Richard Philip Lewis; 29 ביוני 1947 – 27 בפברואר 2024) היה סטנדאפיסט ושחקן טלוויזיה וקולנוע אמריקאי יהודי.

לואיס נודע בשנות ה-80 כקומיקאי המתמחה בהומור עצמי לפני שפנה לתחום המשחק. הוא נודע בשל כיכובו בסדרה Anything but Love בשנים 1992–1989 והשתתפותו בסדרה הקומית "תרגיע" בתפקיד עצמו, ששודרה החל משנת 2000.

==ביוגרפיה==
לואיס נולד בברוקלין, ניו יורק וגדל באנגלווד, ניו ג'רזי. אביו עבד בענף הקייטרינג ואמו הייתה שחקנית. לואיס יהודי במוצאו.

לואיס למד שיווק באוניברסיטת המדינה של אוהיו.

בתחילת שנות ה-70 החל דרכו כסטנדאפיסט. הוא עבד כקופרייטר בחברת פרסום בשעות היום, בעוד שבלילות הופיע בסטנדאפ. בשנות ה-80 זכה לפרסום רב בעקבות עשרות הופעות בתוכנית הלייט נייט של דייוויד לטרמן ובעקבות השתתפות בתוכניות ספיישל ב־HBO. לבוש בצבע שחור הפך לסימן המוזהה איתו.

בשנת 1979 השתתף בסרט הטלוויזיוני Diary of a Young Comic בתפקיד המבוסס על חייו, כקומיקאי שמגיע ללוס אנג'לס מניו יורק. הוא כיכב בסדרה Anything but Love ששודרה משנת 1989 עד 1992 ובסדרה Daddy Dearest, ששודרה בשנת 1993. הוא שיחק בתפקיד משני בסדרה הבוקר שאחרי בכיכובה של שרילין פן. בשנת 2007 ביצע הופעת קמע בסדרה "ג'ורג' לופז". בנוסף ביצע הופעות קמע בסדרה "כולם שונאים את כריס" ובסדרה "שני גברים וחצי" כרואה החשבון של צ'ארלי שין.

לואיס שיחק גם בסרטי קולנוע. הוא גילם את תפקיד ג'ון, מלך אנגליה בסרט רובין הוד: גברים בגטקעס, כרופא בחזית בסרט frontier, כשחקן מובטל בסרט Once Upon A Crime, ובתפקיד עצמו בסרט The Wrong Guys. כן גילם את התפקיד הראשי בסרט Drunks וב-Game Day. על אף שרוב תפקידיו הם תפקידים קומיים, גילם לואיס גם תפקידים בדרמות "לעזוב את לאס וגאס", Hugo Pool ו-The Maze.

משנת 2000 שיחק בסדרה הקומית "תרגיע" שיצר לארי דייוויד, בתפקיד עצמו כחברו של דייוויד. לואיס ודייוויד היו חברים גם בחיים עצמם.

בשנת 2001 הוציא לאור את ספרו The Other Great Depression שכתב בעקבות התמכרותו לאלכוהול.

נפטר מהתקף לב ב-27 בפברואר 2024 בגיל 76.

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קומיקאים יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:בוגרי אוניברסיטת המדינה של אוהיו
קטגוריה:אמריקאים שנולדו ב-1947
קטגוריה:אמריקאים שנפטרו ב-2024
הקומסומולץ המוסקבאי

[[ראש ממשלת רוסיה לשעבר ויקטור צ'רנומירדין בביקורו במערכת העיתון "הקומסומולץ המוסקבאי". 2009.]]
בקרמלין במוסקבה הנשיא ולדימיר פוטין מעניק ריאיון לעורכים הראשיים של עיתונים מובילים ברוסיה.]]
הקומסומולץ המוסקבאי (ברוסית: Московский комсомолец) הוא עיתון יומי במוסקבה עם תפוצה המתקרבת למיליון ומכסה בעיקר חדשות וידיעות כלליות. העיתון נוסד בשנת 1919 והוא נחשב כיום לעיתון הנוטה לפרסם ידיעות סנסציוניות או פרובוקטיביות על הפוליטיקה והחברה הרוסית. בין השאר, העיתון היה הראשון להפיץ את השמועה לפיה ולדימיר פוטין מנהל מערכת יחסים עם הספורטאית והפוליטיקאית אלינה קבאייבה.

העיתון זכה לפרודיה ספרותית כשהופיע כעיתון מרכזי בסדרת הספרים של בוריס אקונין "תיבת פנדורין". בסדרה העיתון מוזכר בשם "הבוגומולץ המוסקבאי".

== היסטוריה ==
העיתון פורסם לראשונה על ידי ועדת מוסקבה של הקומסומול ב-11 בדצמבר 1919 בשם הקומונאר הצעיר (ברוסית, "Юный коммунар"). במהלך השנים הבאות העיתון שינה את שמו מספר פעמים, כך מספר חודשים לאחר הגיליון הראשון הוא נקרה יונושסקאיה פראבדה (ברוסית: Юношеская правда, "אמת נוער"). בשנת 1924, לאחר מותו של לנין, שמו שונה למולודוי לנינץ (ברוסית: Молодой ленинец, "איש לנין הצעיר"). העיתון קיבל את שמו הנוכחי בספטמבר 1929.

בשנים 1931–1939 הפסיקה העיתון לפרסם. הוא קם לתחייה בשנת 1940 אך לא לזמן רב: המלחמה קטעה את הפרסום שוב באוגוסט 1941. ההוצאה לאור התחדשה רק ב-2 באוקטובר 1945. עד 1990 שימש כשופר עיריית מוסקבה והוועדה המוסקבאית של הליגה הקומוניסטית הצעירה הלניניסטית. בשנת 1991, עם גל ההפרטה, צוות העורכים השתלט על מערכת העיתון.

=== עורכים ראשיים ===
מאז 1983 משמש פאבל גוסב כעורך ראשי.

===עורכים ראשיים קודמים===
* אלכסנדר סובוטין 1951–1958.
* ארקדי אודלצוב 1968–1974.
* לב גושצ'ין, 1977–1983.

== תוכן ==
העיתון מתמחה בפרסום חומרים חברתיים ופוליטיים אקטואליים, סקרים כלכליים, חדשות עירוניות, ידיעות עירוניות ומידע מגוון.

== פרסי ZD ==

העיתון ידוע גם כמארח את מצעד הלהיטים הוותיק ביותר ברוסיה - זבוקובאיה דורוז'קה (ברוסית: Звуковая Дорожка, "מסלול הקול"). הוא נוסד בסתיו 1975 על ידי ארתור גספריאן ופורסם מדי חודש בעיתון מאז 1977. המצעד נקרא גם פרסי ZD, הוא מכיל להיטים רוסים ובינלאומיים כאחד. מאז 2003 הוא מוצג בטקס באולמות קונצרטים ונחשב לאחד מפרסי המוזיקה הרוסית הגדולים והחשובים.

== תפוצה ==
על פי סקר שנערך במאי 2004 על ידי מרכז לבדה, 9% מהרוסים ו-33% מהמוסקבאים שהגיבו קראו את העיתון "פחות או יותר באופן קבוע". נכון לשנת 2000 הסקר דיווח על 11% ו-40% בהתאמה.

יש לו תפוצה מודפסת של בין 700,000 ל-930,000 עותקים.

== ראו גם ==

* פראבדה
* קומסומולסקאיה פראבדה

==קישורים חיצוניים==

* 

== הערות שוליים ==

קטגוריה:רוסיה: עיתונים ברוסית
קטגוריה:מוסקבה: אמצעי תקשורת
קטגוריה:קומסומול
קטגוריה:עיתונים סובייטיים
ריקי-טיקי-טאבי (סרט קצר)

ריקי-טיקי-טאבי (באנגלית: Rikki-Tikki-Tavi) הוא סרט קצר מונפש אמריקאי לכל המשפחה משנת 1975, המבוסס על סיפור בעל אותו שם מתוך הכרך הראשון של "ספר הג'ונגל" שנכתב על ידי רודיארד קיפלינג. הסרט בוים, נכתב והופק על ידי צ'אק ג'ונס. אורך הסרט הוא כ-30 דקות ושפת המקור שלו היא אנגלית. 

הסרט הופץ לראשונה בארצות הברית ב-9 בינואר 1975. בישראל הסרט הופץ לראשונה בדיבוב עברי על ידי קלסיקלטת בשנת 1991, כאשר הסרט חולק לשני חלקים. החלק הראשון הופץ יחד עם הסרט "אחיו של מוגלי", והחלק השני הופץ יחד עם הסרט "כלב הים הלבן". מאוחר יותר, הפיצה קלסיקלטת את הסרט בשלמותו באותו דיבוב. 

בדצמבר 1992 שודר הסרט ברצועת השידורים של הטלוויזיה החינוכית הישראלית. 

== תקציר העלילה ==

הסרט עוסק בריקי-טיקי, נמייה מהירה שאומצה על ידי משפחה אנגלית. במהלך הסרט רואים כיצד ריקי-טיקי מגן על משפחתו האנושית וחבריו החיות מפני זוג נחשי קוברה רצחניים.

== דמויות ומדבבים ==
במאי ומפיק הדיבוב העברי של הסרט בגרסת הווידאו היה יוני חן. 
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|ריקי-טיקי-טאבי
|שפרד מנקן
| rowspan="3" |יוני חן
|-
|אבא של טדי
|לס טרמיין
|-
|נאג
|אורסון ולס
|-
|טדי
|מיכאל לקלייר
|עידו מוסרי
|-
|דארזי
|לני ויינריב
| rowspan="2" |מיכה אוזין סליאן
|-
|מספר
|אורסון ולס
|-
|אשתו של דארזי
| rowspan="3" |ג'ון פוראי
| rowspan="3" |אפי בן ישראל
|-
|אמא של טדי
|-
|נאגאינה
|}

== קישורים חיצוניים ==

* 

קטגוריה:סרטי ספר הג'ונגל
קטגוריה:סרטי 1975
קטגוריה:סרטים באנגלית
קטגוריה:סרטים קצרים מונפשים
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטים מוזיקליים אמריקאיים
קטגוריה:סרטי הנפשה מוזיקליים
קטגוריה:סרטים לכל המשפחה
קטגוריה:נמייתיים בתרבות
Russia Beyond

Russia Beyond הוא פרסום רב לשוני בבעלות חברת רוסיה היום, סוכנות חדשות ממשלתית ברוסיה, המציעה חדשות, הערות, חוות דעת וניתוח על תרבות, פוליטיקה, עסקים, מדע וחיים ציבוריים ברוסיה. העיתון ספג ביקורת על היותו תעמולה רוסית של הממשלה הרוסית.

== היסטוריה ==
"Russia Beyond The Headlines" הושקה בשנת 2007 על ידי העיתון Rossiyskaya Gazeta, עיתון תיעוד רוסי. המפרסם הראשון של הפרויקט היה המשנה למנכ"ל מערכת רוסייסקאיה גזטה יבגני אבוב.

ב-9 בינואר 2016, Russia Beyond The Headlines הפכה לחלק מסוכנות TV-Novosti תוך שמירה על המותג הייחודי שלו. בשנת 2017 השמיט הפרויקט את כל הגרסאות המודפסות, אף על פי שהוא עדיין הוצע כתוסף לדפוס לניו יורק טיימס בשנת 2018. ב-5 בספטמבר 2017, Russia Beyond The Headlines השמיטה את שתי המילים האחרונות בשמה המלא והפכה ל-Russia Beyond.

== מבנה ==
"Russia Beyond" מנוהלת כמדור בסוכנות הידיעות המקומית המופעלת בשפה הרוסית רי"א נובוסטי, המווה חברת בת של רוסיה היום.

== ביקורת ==
על Russia Beyond נמתחה ביקורת על היותו ארגון תעמולה רוסי-ממשלתי.

מספר שמות יוקרתיים במערב התייחסו בביקורת לעיתון שמקדם מידע מוטעה על רוסיה. באירופה שילם גוף התקשורת הממשלתי הרוסי ל"דיילי טלגרף" הלונדוני, לה פיגארו הצרפתי, Süddeutsche Zeitung בגרמניה והיומון האיטלקי La Repubblica כדי ש- Russia Beyond יופץ כתוסף לפרסומים אלה ובארצות הברית הוא צורף כנספח לוושינגטון פוסט. עד 2015; וול סטריט ג'ורנל והניו יורק טיימס קיבצו את העיתון במהדורות שלהם החל משנת 2018.

במקרה של ה"דיילי טלגרף", "Russia Beyond" שילם למו"ל הבריטי 40,000 ליש"ט בכל חודש על מנת להפיצו כתוספת לפרסום שלהם בסוף השבוע ואילו באתר הטלגרף הוצג גם תוכן מאתר RBTH. התוסף החודשי הופיע לראשונה בעיתון הבריטי "הדיילי טלגרף" ו"וושינגטון פוסט" האמריקאי בשנת 2007 בשם Russia Now.

==קישורים חיצוניים==

* 

== הערות שוליים ==

קטגוריה:עיתונים בין-לאומיים
קטגוריה:מוסקבה: אמצעי תקשורת
קטגוריה:רוסיה: עיתונים
אלדד גל-עזר

אלדד גל-עזר (5 באוגוסט 1947 - 21 בספטמבר 2019) היה ד"ר לפיזיקה וממייסדי תוכנית החלל הישראלית. זוכה פרס ביטחון ישראל.

== קורות חיים ==

אלדד גל-עזר נולד ב-1947 לגאולה (לבית אזרחי) ואליהו גלעזר. למד בבית הספר התיכון עירוני ה בתל אביב, כעתודאי למד לתאר ראשון ושני בפיזיקה באוניברסיטת תל אביב, שרת בצה"ל, כתב דוקטורט בפיזיקה תאורטית (חלקיקים אלמנטריים) באוניברסיטת תל אביב בהנחייתם של הפרופסורים נאמן ודותן.

ממקימי ופורצי הדרך של תוכנית החלל הישראלית. לאלדד תפקיד מרכזי בהקמת תחנות הקרקע לקליטת לוויינים, וניהולם בתעשייה האווירית.על פעילותו זו זכה בפרס ביטחון ישראל.

לאחר הפרישה התנדב למסגרות חינוכיות שונות, כולל הדרכת "מדענים צעירים" שבנו לוויינים זעירים כדוגמת דוכיפת. שיגור דוכיפת 3 הוקדש לזכרו.

==חיים אישיים==
לגל-עזר אח. גל-עזר היה נשוי, עד לפטירתו, לפרופסור יהודית גל-עזר אב לשתי בנות ובן. התגורר בתל אביב-יפו.

==קישורים חיצוניים==

* [https://scholar.google.com/scholar?hl=iw&as_sdt=0%2C5&q=eldad+gal-ezer&oq=eldad+gal פרסומים מדעיים של אלדד גל-עזר], באתר גוגל סקולר

קטגוריה:פיזיקאים ישראלים
קטגוריה:זוכי פרס ביטחון ישראל: עובדי התעשייה האווירית לישראל
קטגוריה:בוגרי העתודה האקדמית
קטגוריה:בעלי תואר דוקטור מאוניברסיטת תל אביב
קטגוריה:תל אביב-יפו: אישים
קטגוריה:בוגרי תיכון עירוני ה' (תל אביב)
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1947
קטגוריה:ישראלים שנפטרו ב-2019
כלב הים הלבן (סרט קצר)

כלב הים הלבן (באנגלית: The White Seal) הוא סרט קצר מונפש אמריקאי לכל המשפחה משנת 1975, המבוסס על סיפור בעל אותו שם מתוך הכרך הראשון של "ספר הג'ונגל" שנכתב על ידי רודיארד קיפלינג. הסרט בוים, נכתב והופק על ידי צ'אק ג'ונס.

הסרט הופץ לראשונה בארצות הברית ב-24 במרץ 1975. בישראל הסרט הופץ לראשונה בדיבוב עברי על ידי קלסיקלטת בשנת 1991, יחד עם חלקו השני של הסרט "ריקי-טיקי-טאבי". אורך הסרט הוא כ-24 דקות ושפת המקור שלו היא אנגלית.

== תקציר העלילה ==
הסרט מספר על קוטאק, כלב ים לבן ומיוחד. בעקבות ניסיון ציד בכלבי הים על ידי בני האדם, החליט קוטאק למצוא אי לעדר שלו בו כלבי הים יהיו מוגנים מבני האדם.

== דמויות ומדבבים ==
=== מדבבים באנגלית ===
בגרסה האנגלית והמקורית של הסרט, רודי מקדואל דיבב את כל הדמויות הגבריות של הסרט, ואילו ג'ון פוראי דיבבה את מאקה.

=== מדבבים בעברית ===
במאי ומפיק הדיבוב של הסרט בעברית היה יוני חן.
* עודד מנשה - קוטאק / כלבי ים שונים
* יוני חן - סיקץ' / לוויתן כחול / סיוויץ' / כלבי ים שונים
* אפי בן ישראל - מאקה
* מיכה אוזין סליאן - מספר / כלבי ים שונים

== קישורים חיצוניים ==

* 

קטגוריה:סרטי ספר הג'ונגל
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטים אמריקאיים מבוססי ספרים
קטגוריה:סרטים לכל המשפחה
קטגוריה:סרטים קצרים מונפשים
קטגוריה:סרטים באנגלית
קטגוריה:סרטי 1975
אייזול

אייזול (בהינדי: अइज़ोल) היא עיר הבירה של מדינת מיזוראם, שבצפון-מזרח הודו. העיר ממוקמת בקצה המזרחי של הודו בגובה ממוצע של 1,132 מטר מעל פני הים.

==היסטוריה==
מבט על העיר
בשנים 72–1871 התנהגותו הבלתי מסודרת של חלקום, ראש מיזו, אילצה את הבריטים להקים מאחז צבאי שהפך לימים לכפר אייזול. המאחז הוקם על ידי סואקופילאלה, ראש רייק, והיא הייתה רק 14 ק"מ מסאיראנג, משם ניתן היה לנסוע בסירה שטוחה. בשנת 1890 הגיעו קצין דלי ממשטרת אסאם ו -400 אנשיו לעיזאוול כדי לתמוך בחייליו של קולונל סקינר במהלך פעולה צבאית בריטית נגד שבטי מיזו. על פי המלצתו של דלי, נבחרה איזוואל כאתר של מוצבה מבוצרת שהוטל על הקולונל סקינר להקים. הכוחות הקימו מחסנים ומבנים באתר. בשנים 95–1892 Aizawl הפכה נגישה מסילצ'ר בדרך מזג אוויר בהירה בפיקוחו של רב-סרן לוך.

חיל האוויר ההודי ביצע תקיפות אוויריות על העיר במהלך מרד החזית הלאומית של מיזו (MNF) במרץ 1966, ובעקבותיו נסוג ה-MNF ללונגלי. עד 1966, אייזוואל היה כפר גדול אך ההתארגנות מחדש של כפרי מיזו לאחר המרד גרמה לו להפוך לעיר גדולה יותר ואז לעיר. Aizawl הפכה לצומת תחבורה חשוב באזור. יותר מ 25% מאוכלוסיית מדינת מיזורם מתגוררים בעיר.

== קישורים חיצוניים ==

* 
* 

קטגוריה:הודו: ערים
קטגוריה:המדינות והטריטוריות של הודו: ערי בירה
קטגוריה:מיזוראם
שילונג

שילונג (בהינדי: शिलांग) היא עיר הבירה של מדינת מגהלאיה שבצפון-מזרח הודו. העיר ממוקמת בקצה המזרחי של הודו בגובה ממוצע של 1,132 מטר מעל פני הים.

==היסטוריה==
שילונג הייתה בירת אסאם בתקופת המשטר הבריטי ובהמשך עד שנוצרה מדינה מגהלאיה נפרדת. דייוויד סקוט, עובד המדינה הבריטי של חברת הודו המזרחית, היה סוכן המושל הכללי בגבול הצפון-מזרחי. במהלך מלחמת אנגליה-בורמה הראשונה חשו הרשויות הבריטיות צורך בדרך לחיבור בין סילת ואסאם. המסלול היה אמור לחצות את גבעות חאשי וג'יינטיה. דייוויד סקוט התגבר על הקשיים שממשלו התמודד איתם מהתנגדותם של אנשי חאסי - ראשיהם ואנשיהם. התרשמו מהאקלים הקריר והחיובי של חאסי הילס, הם ניהלו משא ומתן עם סיים של סורה בשנת 1829 על בית הבראה לבריטים. כך החלה התבססות האינטרסים הבריטים בהרי חאסי-ג'יינטיה.

התקוממות קשה של ח'אסיס כנגד כיבוש זר באדמותיה התחילה בראשית שנת 1829 ונמשכה עד ינואר 1833. בסופו של דבר, ראשי הקונפדרציה של חאסי לא היוו איום אמיתי כנגד כוחם הצבאי של הבריטים. דייוויד סקוט ניהל משא ומתן על כניעתו של מנהיג ההתנגדות של חסי, תירוט סינג, שנלקח אז למעצר בדאקה (כיום בירת בנגלדש). לאחר מכן הם עברו לשילונג, שכונה אז "ידו" או "איוודה", כפי שמכנים זאת המקומיים. מאוחר יותר אומץ השם "שילונג", מכיוון שמיקומה של העיר החדשה היה מתחת לפסגת שילונג.

בשנת 1874 הוקמה נציבות ראשית נפרדת עם שילונג כמושב הממשל. הממשל החדש כלל את העיר סילט שכיום נמצאת בבנגלדש. כמו כן נכללו בנציבות הראשית הגבעות נגה (בנגלנד של ימינו), לושאי הילס (מיזורם של ימינו) וכן חאשי, ג'יינטיה וגארו הילס. שילונג הייתה בירת אסאם עד 1969 כאשר קמה המדינה האוטונומית מגהלאיה. בינואר 1972 הפכה מגהלאיה למדינה מן המניין.

המועצה העירונית שילונג בעלת היסטוריה ארוכה משנת 1878, אז הועלה הכרזה המייצבת את שילונג ואת פרבריה, כולל הכפרים Mawkhar ו-Laban, לתחנה תחת החוק העירוני בנגל משנת 1876. בהסכם שנחתם ב-15 בנובמבר 1878 נכללו מספר כפרים נוספים בתחום העיר. אף על פי כן, אין שום זכר לשילונג במפות התקופה הבריטית, משנת 1878 עד 1900.

== קישורים חיצוניים ==

* 
* 

קטגוריה:הודו: ערים
קטגוריה:המדינות והטריטוריות של הודו: ערי בירה
קטגוריה:מגהלאיה
אז בהר מור

אז בהר מור הוא פיוט מסוג "מחיה" (לברכת מחיה המתים) בקדושתא לשחרית של יום הכיפורים, שנכתבה בידי רבי שלמה אבן גבירול. על פי מסורת קדומה של הפייטנים בקדושתאות לימים נוראים, הוקדשו שלושת החלקים הראשונים בקדושתא לשלושת האבות, ולכן המחיה, שהוא החלק השני, הוקדש ליצחק ועוסק בעקדת יצחק.
במנהגי אשכנז הפיוט משמש, שלא כתפקידו המקורי, כסליחה מסוג "עקדה". הפיוט נאמר באחד מימי עשרת ימי תשובה לפי המנהגים השונים.

בתוכנו של הפיוט בולטת שותפותו והסכמתו של יצחק למעשה העקידה: "עֲמָד נָא אָבִי וּקְשֹׁר הַטֶּבַח. פֶּן אָגוּר מִפְּנֵי הָאֶבַח. צַמְּדֵנִי פֶּן אֲחַלֵּל הַזֶּבַח". הדברים מבוססים על דברי חז"ל, לפיהם אברהם רמז ליצחק על המצווה להקריבו לקרבן ויצחק נענה לכך ברצון: "פתח יצחק ואמר 'רבונו של עולם, כשאמר לי אבא: 'אלהים יראה לו השה לעולה בני', לא עכבתי על דבריך ונעקדתי ברצון לבי על גבי המזבח ופשטתי את צוארי תחת הסכין, ולא תזכור לי זאת ולא תרחם על בני".

כפיוטי עקידה רבים, גם בפיוט זה בקשת רחמים על עם ישראל בשכר עקידת יצחק, בדומה לחתימת ברכת זכרונות: "ועקידת יצחק לזרעו היום ברחמים תזכור".

באקרוסטיכון אלפבית עברי ולאחריו שם המחבר (שלמה בר יהודה גבירול). סיום רוב הבתים בשיבוץ חלק מפסוק במקרא המסתיים במילה קודש. השיבוץ אינו חלק מהאקרוסטיכון.
==מילות הפיוט==

==קישורים חיצוניים==
*

==הערות שוליים==

קטגוריה:חלקי קדושתאות
קטגוריה:שירי שלמה אבן גבירול
קטגוריה:פיוטי יום הכיפורים
קטגוריה:יצירות עם אקרוסטיכון
קטגוריה:פיוטי עקידה
באטרבין

אריק סקוט אש (באנגלית: Eric Scott Esch; נולד ב-3 באוגוסט 1966 אטלנטה, ג'ורג'יה, ארצות הברית), הידוע בכינויו באטרבין, הוא מתאגרף מקצועי אמריקאי, לוחם MMA, מתאבק מקצועי וקיקבוקסר לשעבר, שהתחרה בקטגוריות של משקל כבד. אש גם הופיע פעמים רבות בתוכניות טלוויזיה ואף בסרט ג'קאס בתפקיד עצמו. אש החל להתאגרף בצורה מקצוענית ב-1994. למרות משקלו הרב ומבנה גוף ושרירים לא אופייני למתאגרף, ניצח את הרוב המוחץ של הקרבות בנוקאאוט בשל הכוח העצום של מכות האגרוף שלו.

==תחילת הקריירה==
אש נולד באטלנטה, אך משפחתו עברה לסנט ג'ון, מישיגן. אמו נפטרה כשהיה בן שמונה בלבד, ובגיל 11 עברה משפחתו שוב לג'ספר באלבמה. בילדותו סבל מהצקות רבות וסבל מעודף משקל גדול. כשהיה בן 18, נולד בנו הראשון ומעט אחר כך בנו השני. באותה העת עבד במפעל ליצור אריחים. לאחר שחבריו לעבודה אתגרו אותו, החליט להשתתף בתחרויות אגרוף, אך לא עמד בגבול המשקל המקסימלי של 181 ק"ג. בשל כך, החל אש בדיאטה שכללה בעיקר עוף ושעועית, כך קיבל את הכינוי שלו, באטרבין. אש החל להתאגרף בצורה חובבנית בשנת 1990 כאשר מיסטר טי היה בפינה שלו במהלך מספר קרבות. אש זכה בחמישה תארים של טורנירי 'Toughman' במשקל כבד, עם מאזן תוצאות של 56 ניצחונות (36 בנוק אאוט), 5 הפסדים ו-0 תיקו.

==אגרוף מקצועני==
את הקריירה המקצועית שלו התחיל אש ב-15 באוקטובר 1994, כשניצח את טים דניאלס. את הקריירה המקצועית שלו באגרוף במשקל כבד, סיים עם מאזן תוצאות של 77 ניצחונות (58 בנוק אאוט), 10 הפסדים ו-2 תיקו.

==קיקבוקסינג==
ב-2003 הצטרף אש לליגת K-1 לתקופה קצרה של שנתיים בה היה המאזן שלו 3 ניצחונות (2 בנוק אאוט), 4 הפסדים ו-0 תיקו.

==היאבקות מקצוענית==
אש הופיע בשני אירועים של ליגת ה-WWF בשנת 1997. בשנת 1999 ארגנו הליגה קרבות לא מתוסרטים. אש התמודד כנגד בארט גאן והביס אותו בשתי מכות בלבד תוך 35 שניות במסגרת אירוע הדגל של הארגון, רסלמניה 15.

==לוחמה משולבת==
אש השתתף ב-28 קרבות לוחמה משולבת עם מאזן תוצאות של 17 ניצחונות (7 בנוק אאוט), 10 הפסדים 0–1 תיקו.

==תארים==
===אגרוף===
*אלוף ה-IBA במשקל סופר כבד
*אלוף ה-WAA במשקל כבד
===MMA===
*אליפות 'Elite-1 MMA' במשקל סופר כבד
===התאבקות===
* אלוף 'סינדיקט ההיאבקות המקצועית' במשקל כבד

==סגנון לחימה==
מפני שמשקלו הרב דורש אנרגיה רבה, אש נלחם בסגנון התקפי מאוד בעל עצימות גבוהה. אש ניצח קרבות רבים עד הסיבוב הרביעי, ובכך נודע כ"מלך ארבעת הסיבובים". לאש יכולת לספוג מכות ולהמשיך להילחם, בשילוב עם כוחו העצום הצליח לנצח ולעלף רבים ממתחריו. אש לרוב התמודד במכנסיים עם הדפס של דגל ארצות הברית.

==משחקי וידאו==
אש השתתף במשחק הווידאו 'Toughman Contest' של חברת EA Sports שיצא לקונסולות סגה מגה דרייב וסגה 32X, כבוס הסופי ואף כיכב על העטיפה. גם בסדרת משחקי 'Knockout Kings' הופיעה דמותו. במשחק 'The Witcher', ניתן להילחם במתאגרף אשר ממדי גופו דומים לשל אש, שנקרא 'Butter Bean'. במשחק 'Fight Night Champion' ניתן לשחק בדמותו של אש.

==סרטים==
*ג'קאס: הסרט, בתפקיד עצמו
*chairman of the board - בתפקיד מאבטח

==טלוויזיה==
ב-2011 כיכב אש בסדרה בערוץ דיסקברי חקירות. אש הושבע כשריף במחוז ווקר באלבמה ואליו הצטרף צוות צילום.

==חיים אישיים==
אש נשוי לליבי גיבונס ולהם שלושה ילדים. גרייס, ברנדון וקיילב. בניו משתתפים בלחימה משולבת. אש פתח מסעדת ברביקיו בג'ספר אלבמה.

==קישורים חיצוניים==

קטגוריה:אמריקאים ממוצא לוקסמבורגי
קטגוריה:לוחמי אמנויות לחימה משולבות
קטגוריה:מתאבקים אמריקאים
קטגוריה:מתאגרפים אמריקאים
קטגוריה:אמריקאים שנולדו ב-1966
מרומית לבנת לחי

Chlidonias hybrida hybrida
מרומית לבנת-לחי (שם מדעי: Chlidonias hybrida) הוא מין של עוף ימי ממשפחת השחפיתיים.

== תפוצה ==
חיה באזורים חמים בדרום אירופה, בדרום אסיה ובמזרחה, בדרום אפריקה ובאוסטרליה. חיה בביצות. ולעיתים רחוקות בחוף הים.
בישראל היא חולפת וחורפת נפוצה. מצויה בכנרת במספרים נאים.

== מראה ==
בקיץ ניכרת בלחיה הלבנה, שמפרידה בין צוואר אפור כהה לכיפה שחורה. הגחון אפור כהה והזנב אפרפר. במעוף בולטות תחתיות הכנפיים בלובנן. הרגליים והמקור אדמדמים. בלבוש החורף-הקודקוד מפוספס בפסים שחומים עדינים, חלקי הגוף העליוניים בצבע אפור בהיר מאוד, וגחונה לבן.
== גודל ומשקל ==
אורך כנפה 23.5-22 סנטימטרים, אורך גופה 24–26 סנטימטרים ומשקלה 62–80 גרמים.
==קישורים חיצוניים==

==הערות שוליים==

קטגוריה:בעלי חיים שתוארו ב-1811
קטגוריה:טקסונים שתוארו בידי פטר סימון פאלאס
קטגוריה:שחפיתיים
קטגוריה:ארץ ישראל: שחפיתיים
יואל מילר

הרב ד"ר יואל הכהן מילר (בכתיב היידי שהיה נהוג בזמנו: מיללער. בגרמנית: Joel (Julius) Müller. חשוון ה'תקפ"ח, 4 בנובמבר 1827 - כ' בחשוון ה'תרנ"ו, 6 בנובמבר 1895) היה רב וחוקר ספרות התלמוד והגאונים, מאנשי "חכמת ישראל". הוציא לאור כמה מספרי הגאונים והראשונים, חלקם לראשונה.

==ביוגרפיה==
יליד העיר אוהרסקי אוסטרו שבקיסרות האוסטרו הונגרית (כיום בצ'כיה), לאביו הרב משה לייב הכהן, שהיה רב העיירה ולאמו קתי. למד תורה מפי אביו, ולאחר מכן בבית המדרש לרבנים בווינה ובאוניברסיטת וינה (1851-1853). מילא את מקום אביו ברבנות משנת 1853 ועד 1867. בשנים אלו הוא הצטרף לחברת מקיצי נרדמים.

בין השנים 1867–1872 כיהן כרב בצ'סקה ליפה שבבוהמיה. בשנת 1874 שב לווינה, ולימד בבית המדרש לרבנים שם ובבית ספר יהודי, והגיע לדרגת פרופסור. בווינה הוא התקרב לאהרן ילינק שקירב אותו והטיל עליו את מלאכת הוצאת מסכת סופרים. בשנת 1884 החל ללמד בבית המדרש הגבוה ללימודי יהדות בברלין ובו בזמן לימד בבית היתומים על שם אורבך.

בשנת 1885 כיהן כחבר "הועדה ההיסטורית לחקירת קורות היהודים בגרמניה", כחוקר ספרות השו"ת של חכמי אשכנז.

נישא לרגינה, ולהם נולדו ארבעה ילדים.

קברי הרב מילר ואשתו ב[[בית הקברות היהודי בווייסנזה]] 

נפטר בברלין ב-6 בנובמבר 1895, ונקבר בבית הקברות היהודי בווייסנזה. בלווייתו ליווהו בני משפחתו ומורי ותלמידי בית המדרש למדעי היהדות, וכן תלמידי בית המדרש לרבנים בברלין.

==ספרים שהוציא לאור==
* 
* - יצא לאור לראשונה על ידו.
* 
* - תשובות שאסף מתוך כתבי יד של ראשוני חכמי צרפת ולותיר.
* - תשובות מגאוני בבל (מזרח) ומחכמי ספרד וצפון אפריקה בשלהי תקופת הגאונים (מערב), בהם רבי שמואל הנגיד וחכמי קירואן.
* [https://tablet.otzar.org/#/book/188699/p/1/t/1688343061234/fs/0/start/0/end/0/c תשובות רבנו קלונימוס מלוקא] ליקוט מכתב יד של תשובות רבי קלונימוס בן משה.
* - מהדורה מדעית.

==מכתביו==
* ; 

==קישורים חיצוניים==
*
* 
* 
==הערות שוליים==

קטגוריה:חכמת ישראל: אישים
קטגוריה:חוקרי תלמוד
קטגוריה:רבנים צ'כים
קטגוריה:סגל בית המדרש הגבוה למדעי היהדות בברלין
קטגוריה:מהדירי ספרות תורנית
קטגוריה:ילידי 1827
קטגוריה:נפטרים ב-1895
וונדר וומן: השושלת ממשיכה

וונדר וומן: השושלת ממשיכה (באנגלית: Wonder Woman: Bloodlines, בתרגום חופשי לעברית: קווי דם) הוא סרט גיבורי על מונפש אמריקאי משנת 2019 המתמקד בדמות הקומיקס וונדר וומן מאת DC קומיקס.
הסרט הוא הארבעה עשר ביקום האנימציה של DC והשלושים ושש בסך הכל בסרטי האנימציה המקוריים של DC.

הסרט יצא לצפייה דיגיטלית ב-5 באוקטובר 2019, ול-4K Ultra HD ו-Blu-ray ב-22 באוקטובר 2019. הסרט מתמקד בוונדר וומן כנגד אויביה מהעבר המתאחדים יחד ויוצרים את וילני בע"מ.

==תקציר עלילה==
הסרט מתחיל בפרולוג של חמש שנים קודם הסיפור, הפרולוג מציג את פגישתה של וונדר וומן בסטיב טרבור ועזיבתה את אי האמזונות (במחיר מריבה עם אמה ושכיחת מקום האי), והיותה לגיבורת על.

חמש שנים מאוחר יותר, וונדר וומן מסייעת לידידתה מהעבר להציל את בתה ונסה מכניסה לעולם הפשע, ולאחר מאבק בג'יגנטה ודוקטור רעל היא נכשלת, הבת ונסה הופכת לנבלת העל ברבור הכסף.

לאחר מספר בדיקות מבינה וונדר וומן כי כדי להחזיר את ונסה למוטב ולרפא אותה מהוירוס שהופך אותה לברבור הכסף, עליה למצוא את אי האמזונות, לאחר שמצאה אותו, חבורת הנבלות עוקבת אחריה והקרב על האי מתחיל.

בקרב, מנהיגת הנבלות, דוקטור סייבר מפעילה את הנשק הסודי, מדוזה, אויבת מיתולוגית של האמזונות מהעבר שהוחייתה על ידי הנבלות, מדוזה הורגת אותם ומביסה את האמזונות, בשלב זה לאחר מאבק ארוך מצליחה וונדר וומן להחזיר את ונסה לצדה וביחד הם מצילות את האי והורגות את מדוזה, דיאנה משלימה עם אמה ונהיית לגיבורת האמזונות.

== דיבוב ==
{| class="wikitable sortable"
!דמות
!מדובב
|-
|דיאנה פרינס/וונדר וומן
|רוזריו דוסון
|-
|סטיב טרבור
|ג'פרי דונובן
|-
|ונסה קפטליס/ברבור הכסף
|מרי אבג'רופולוס
|-
|אטה קנדי
|אדריאן ס. מור
|-
|צ'יטהג'יגנטה
|קימברלי ברוקס
|-
|דוקטור רעל
|קורטני טיילור
|-
|ורוניקה קייל
|קונסטנס צימר
|-
|יוליה קפטליס
|ניה ורדלוס
|-
|היפוליטהמדוזה
|כרי סאמר
|-
|דוקטור סייבר
|מוז'ן מארנו
|-
|}

==הפקה==
ביולי 2018, הסרט הוכרז בקומיק-קון, סן דייגו.

ביולי 2019, נודע שרוזריו דוסון תחזור לתפקידה כוונדר וומן מהסרטים הקודמים. יחד עם ג'פרי דונובן כסטיב טרבור, ומרי אבג'רופולוס כונסה, ועוד.

== שחרור ==
הסרט יצא לפלטפורמות דיגיטליות ב-5 באוקטובר 2019, והוכרז כי יצא בעותקים פיזיים ב-22 באוקטובר.

== קישורים חיצוניים ==

== הערות שוליים ==

קטגוריה:סרטי הנפשה אמריקאיים
קטגוריה:סרטי אנימציה של DC קומיקס
קטגוריה:האחים וורנר הנפשה: סרטים
קטגוריה:סרטי 2019
קטגוריה:סרטי אנימציה שיצאו ישירות בפורמט לצפייה ביתית
קטגוריה:וונדר וומן: סרטים
בית הקברות היהודי בהאלה

בית הקברות היהודי בהאלה ברחוב הומבולדט (Humboldtstraße) 
בית הקברות היהודי בעיר האלה שבגרמניה ממוקם ברחוב הומבולדט (Humboldtstraße) ונחנך בשנת 1869. בית הקברות החליף את בית הקברות הראשון של הקהילה היהודית, שנבנה בשנת 1693 בטפפרפלאן (Töpferplan), בסמוך לבית הקברות שטאדטגוטסאקר , לאחר הקמתה מחדש של קהילה יהודית בעיר במאה ה-17. בית הקברות החדש משתרע על שטח של כמעט הקטאר, ועליו ניצבים כמה מאות קברים. הלוויות נערכו בבית הקברות עד שנת 1929, ועד 1940 כאשר היה מדובר בחלקות קבר משפחתיות. מאז נקברים אזרחים בעלי אמונה יהודית בבית העלמין היהודי החדש, ששוכן בתוך בית הקברות גרטראודן .

אולם הלוויות, שנבנה בשנת 1894, משמש כבית כנסת של קהילת האלה מאז תום מלחמת העולם השנייה, מכיוון שבית הכנסת ששכן בתוך העיר לא נבנה מחדש לאחר נפילת המשטר הנאציונל-סוציאליסטי.

במהלך פיגוע הירי בבית הכנסת בהאלה ב-9 באוקטובר 2019, הושלכו חומרי תבערה על בית הקברות היהודי הסמוך.

==קישורים חיצוניים==

קטגוריה:גרמניה: בתי קברות יהודיים
קטגוריה:האלה
שביעות רצון (סדרת טלוויזיה)

שביעות רצון (Сатисфакция) היא סדרת טלוויזיה היסטורית רוסית משנת 2006 בבימויו של מיכאיל שבצ'וק. פרק הבכורה שודר ב-2 בינואר 2006.
==תקציר העלילה==
רוסיה של אמצע המאה ה-19 נמצאת בעיצומה של מלחמה, שמפגישה בין חמשת חיילי יחידת טנגין המשרתים במאחז: אנדריי ראבסקי, ניקולאי אננסקי, אלכסנדר שולנין, פיודור צ'יסטיאקוב ו-ולדימיר באומגרטוף שהוגלה לקווקז משום שהעז לקרוא תיגר על הנסיך גוליצין ולקרוא אותו לדו-קרב.

==שחקנים ודמויות==
*ויקטור סוחורוקוב – אלכסנדר פון בנקנדורף
*אלכסיי גורבונוב – איוואן שרווד
* דמיטרי מריאנוב – ניקולאי אננסקי
* יורי בליאייב – מאטיני
* אלכסנדר קולקוב – פיודור צ'יסטיאקוב
*מראט בשארוב – ניקולאי הראשון, קיסר רוסיה
*יקטרינה וילקובה – סופיה גוליצינה

==קישורים חיצוניים==

קטגוריה:סדרות מתח רוסיות
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2000
קטגוריה:ערוץ 1 הרוסי: תוכניות וסדרות
קטגוריה:האימפריה הרוסית בתרבות
בית הכנסת בהאלה

בית הכנסת הישן ברחוב קליינה בראוהאוס (בסביבות 1900)
בית הכנסת של האלה משמש את כ-700 חברי הקהילה היהודית בעיר הַאלֶה על נהר זאלֶה.

== היסטוריה ==
הבניין נבנה בתכנונם של האדריכלים גוסטב וולף ותאודור להמן מלבנים צהובות ואדומות בשנת 1894. במקור נבנה הבניין כאולם הלוויות של בית הקברות היהודי, שנבנה בשנת 1864 צפונית-מזרחית למרכז העיר האלה. מדובר באולם פשוט בסגנון מורי עם חלונות מקושתים גדולים, ובחזיתו מספר כיפות בצל . אולם הלוויות הפך לבית הכנסת בשנת 1948, והוא נועד להחליף את בית הכנסת הישן במרכז העיר, שנהרס במהלך ליל הבדולח בנובמבר 1938 ומאז לא שוקם. כאשר שינה הבניין את ייעודו והפך לבית כנסת, נוספו למבנה בימה, ארון קודש, כיסאות ישיבה ועזרת נשים מוגבהת. עבור ארון הקודש נאלצו המתפללים לסגור את הכניסה המזרחית אל האולם, מכיוון שארון הקודש הוצב במזרח בית הכנסת כנהוג.

==פיגוע הירי בבית הכנסת בהאלה==

ב-9 באוקטובר 2019, יום הכיפורים ה'תש"ף, ביצע גרמני פיגוע ירי בבית הכנסת ובבית הקברות היהודי הסמוך.

==קישורים חיצוניים==

* [https://www.jghalle.de/wordpress/ueber-uns/geschichte/ האתר של הקהילה היהודית בהאלה, מציג גם את תולדות בית הכנסת] ו
קטגוריה:גרמניה: בתי כנסת
קטגוריה:האלה
ארץ מולדת (שיר של ריטה)

ארץ מולדת הוא סינגל מתוך אלבום אוסף "תחנות בזמן" של הזמרת-יוצרת הישראלית ריטה, שיצא לאור במרץ 1996. השיר נכתב על ידי יהונתן גפן והולחן על ידי רמי קלינשטיין בשנת 1987. ריטה הקליטה את השיר בשנת 1996 לעיבוד של רמי קלינשטיין ולואי להב.

==רשימת השמעה==

==מיקומי שיא==

==קישורים חיצוניים==

* 

==הערות שוליים==

קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי רמי קלינשטיין
קטגוריה:סינגלים בהוצאת הליקון
הונדה N-Van

הונדה N-Van (ביפנית: エヌ バン, באנגלית: Honda N-VAN) הוא מיניוואן קטן המוגדר בקטגוריית כלי הרכב ביפן "Kei car" 
מתוצרת יצרנית הרכב היפנית הונדה אשר מיוצר משנת 2018 ביפן

=="הונדה N-Van"==

* 5 דלתות.
* דלתות צד: דלתות הזזה.
* מנוע קדמי.
* מנוע בנזין.
* סוגי הנעות: הנעה קדמית 4x2, הנעה כפולה 4x4.

===תאוצות===
* תאוצה בין 0–100 קמ"ש היא 19.6 שניות (מנוע 658 סמ"ק, הנעה קדמית, תמסורת ידנית)
* תאוצה בין 0–100 קמ"ש היא 20.7 שניות (מנוע 658 סמ"ק, הנעה 4x4, תמסורת ידנית)
* תאוצה בין 0–100 קמ"ש היא 21.2 שניות (מנוע 658 סמ"ק, הנעה קדמית, תמסורת אוטומטית רציפה מסוג "CVT")
* תאוצה בין 0–100 קמ"ש היא 22.5 שניות (מנוע 658 סמ"ק, הנעה 4x4, תמסורת אוטומטית רציפה מסוג "CVT")

== תמונות ==
<gallery mode="packed" heights="90">
קובץ:Honda N-VAN +STYLE FUN・Honda SENSING (HBD-JJ1) front.jpg | הונדה N-Van
קובץ: Honda N-VAN +STYLE FUN Honda SENSING (HBD-JJ1).jpg| הונדה N-Van
קובץ:Honda N-VAN +STYLE COOL・Turbo Honda SENSING (HBD-JJ1) front.jpg | הונדה N-Van
קובץ:Honda N-VAN +STYLE COOL HONDA SENSING (HBD-JJ1) rear.jpg | הונדה N-Van
קובץ:Honda N-VAN G・Honda SENSING (HBD-JJ1) rear.jpg | הונדה N-Van
קובץ: Honda N-Van SIDE.jpg| הונדה N-Van
קובץ:The leftside of Honda N-VAN L・Honda SENSING (HBD-JJ1) with optional parts.jpg | הונדה N-Van, דלתות צד אחוריות - דלתות הזזה
קובץ:Honda N-VAN +STYLE COOL HONDA SENSING (HBD-JJ1) interior.jpg | הונדה N-Van - מבט לתא הנהג ולוח מחוונים
קובץ:Honda N-Van INTERIOR.jpg | הונדה N-Van - מבט ללוח מחוונים
</gallery>

==ראו גם==
* הונדה
* הונדה N-WGN
* הונדה N-One
* הונדה N360

== קישורים חיצוניים ==

* 
* 
* 
* 

== הערות שוליים ==

קטגוריה:מיניוואנים
N-Van
קטגוריה:דגמי מכוניות שהושקו ב-2018
קטגוריה:כלי רכב יפניים
קטגוריה:כלי רכב מסוג קיי
פסגת פבלוב (אנטארקטיקה)

פסגת פבלוב (באנגלית: Pavlov Peak) הוא פסגה באי לייז' בארכיפלג פאלמר שבאנטארקטיקה. 

הפסגה ממוקמת צפונית להר וסאליוס.

הפסגה מתנשאת מעל מפרצון בריפאראה שממזרח לה. 

קרחון פלייסטור נמצא מדרום מערב לפסגת פבלוב וקרחון זבלסורד נמצא מצפון מערב לפסגה. 

== היסטוריה ==
=== גילוי האיים ===
הפסגה מופיעה לראשונה במפה של ממשלת ארגנטינה משנת 1954.

=== מקור השם ===
שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה.

הפסגה נקראת על שמו של איוואן פטרוביץ' פבלוב - מדען ופיזיולוג רוסי, אשר בשנת 1904 זכה להכרה עולמית כאשר קיבל את פרס נובל לפיזיולוגיה או לרפואה על עבודותיו בחקר מערכת העיכול, ובמהלך מחקרים אלו פיתח וביסס את המושג התניה קלאסית.

הוועדה המייעצת קראה לאתרים רבים באזור על שם מדענים מובלים בתחום הרפואה.

== לקריאה נוספת ==
<div class="mw-content-ltr">• Damien Gildea, [https://books.google.co.il/books?id=TrHtBgAAQBAJ&pg=PT77&lpg=PT77&dq=%22Pavlov+Peak%22&source=bl&ots=g8eicFirqC&sig=ACfU3U1foPCShG-Uo32P37JEKzkLWpK1xA&hl=en&sa=X&ved=2ahUKEwjj_J3KoJTlAhUKGewKHVBbAuw4ChDoATAAegQICRAB#v=onepage&q=%22Pavlov%20Peak%22&f=false Mountaineering in Antarctica: complete guide: Travel guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:11467 פסגת פבלוב] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10981&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת פבלוב] באתר הגאזט האנטארקטי המשווה SCAR של ממשלת אוסטרליה

== הערות שוליים ==
 

פבלוב
פסגת מישב

פסגת מִישֶׁב(באנגלית: Mishev Peak ; בבולגרית: Мишев връх) היא פסגה המכוסה ברובה קרח, בהרי ברוגמאן באי לייז' בארכיפלג פאלמר, שבאנטארקטיקה. 

הפסגה מתנשאת לגובה של 600 מטרים מעל פני הים. 

המדרונות הדרום - מערביים של הפסגה תלולים ולכן אינם מכוסים קרח. 

הפסגה מתנשאת מעל קרחון זבלסורד שמצפון לה, ועל קרחון פלייסטור שמדרום לה. 

הפסגה ממוקמת 1.42 קילומטרים מערבית לפסגת פבלוב, 2.34 קילומטרים מזרחית - צפונית לנקודת פולז'אן, ו-1.93 קילומטרים מזרחית - דרומית-מזרחית לנקודת דיסיליצה. 

== היסטוריה ==
=== גילוי הפסגה ===

הפסגה מופתה לראשונה על ידי סוקרים בריטיים בשנת 1980.

=== מקור השם ===

הפסגה נקראת על שמו של אמיל מישב, שהיה גאולוג בבסיס סנט קלמנט אוהרידסקי בעונת המחקר 2004–2005 ובעונות המחקר לאחר מכן, ומפקד הבסיס בעונת המחקר 2006–2007.

אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=19357&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת מישב] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.00325676721195,-64.043091697035,14&?query=&?map_type=hybrid תצלום לוויין של אזור פסגת מישב, וסימון האתרים הסמוכים לפסגה] באתר copernix

== הערות שוליים ==

קטגוריה:בולגריה באנטארקטיקה
מישב
עד שתעזוב

עד שתעזוב הוא סינגל מתוך אלבום אוסף "תחנות בזמן" של הזמרת-יוצרת הישראלית ריטה, שיצא לאור באפריל 1996. השיר נכתב על ידי ריטה, הולחן על ידי רמי קלינשטיין ועובד על ידי לואי להב.

השיר נחשב לאחד מהשירים הבולטים משנת 1996, ומושמע לרוב בתחנות הרדיו ביום הזיכרון.

==רקע==
השיר נכתב על ידי ריטה מתקופת שירותם של קלינשטיין ושלה בצבא הגנה לישראל, על הזמן שנפרדו וגמרו את היחסים ביניהם. השיר נכתב על הערב שלפני הטיסה של ריטה לצרפת, קלינשטיין ישן בסלון אצל ההורים של ריטה וריטה בחדרה. למחרת בבוקר קלינשטיין לקח את ריטה לשדה התעופה. השיר מדבר על אותו לילה, הדימויים הכואבים בשיר, מבטאים למעשה אהבה גדולה והנקמה היא נקמת האוהבים שעל אף הפרידה, ימשיכו להיפגש ולאהוב ושום דבר לא יעצור את האהבה הזאת.

==רשימת השמעה==

==מיקומי שיא==

==קישורים חיצוניים==

* 
* 
* 

==הערות שוליים==

קטגוריה:שירי ריטה
קטגוריה:שירים שנכתבו על ידי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:סינגלים בהוצאת הליקון